Komission asetus (EY) N:o 699/2002, annettu 24 päivänä huhtikuuta 2002, siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön annetun asetuksen (EY) N:o 1608/2000 muuttamisesta



Virallinen lehti nro L 109 , 25/04/2002 s. 0020 - 0020



Komission asetus (EY) N:o 699/2002, annettu 24 päivänä huhtikuuta 2002, siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön annetun asetuksen (EY) N:o 1608/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 80 artiklan, sekä katsoo seuraavaa: (1) Siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön 24 päivänä heinäkuuta 2000 annetussa komission asetuksessa (EY) N:o 1608/2000(3), sellaisena kuin se on viimeksi muutettuna asetuksella (EY) N:o 363/2002(4), säädetään tiettyjen asetuksen (EY) N:o 1493/1999 81 artiklalla kumottujen neuvoston asetusten säännösten soveltamisen jatkamisesta 30 päivänä huhtikuuta 2002 asti, kunnes mainitun asetuksen täytäntöönpanotoimenpiteet viimeistellään ja toteutetaan. Näiden täytäntöönpanotoimenpiteiden vahvistamista ei saada kokonaisuudessaan päätökseen 30 päivänä huhtikuuta 2002 mennessä. Tämän vuoksi on tarpeen pitää lyhyen ylimääräisen ajan voimassa tietyt asetuksen (EY) N:o 1493/1999 81 artiklalla kumottujen neuvoston asetusten säännökset. (2) Ylimääräinen siirtymäkausi ei estä viinin yhteisen markkinajärjestelyn uudistuksen olennaisen osan toteuttamista neuvoston säätämänä ajankohtana, koska kyseisissä asetuksissa tarkoitettujen kysymysten tärkeimmät kohdat on jo ratkaistu asetuksessa (EY) N:o 1493/1999 tai tähän mennessä annetuissa täytäntöönpanoasetuksissa. (3) Joissakin kysymyksissä, erityisesti joidenkin viinialan tuotteiden kuvauksessa, nimikkeissä, pakkauksen ulkoasussa ja suojaamisessa, täytäntöönpanotoimenpiteiden vahvistaminen ei ole vielä edennyt niin pitkälle kuin joidenkin muiden tuotteiden, mikä johtuu näiden neuvoston käsittelemien kysymysten monimutkaisuudesta ja arkaluonteisuudesta sekä vahvistettujen toimenpiteiden välittömistä vaikutuksista yhteisön toimijoihin ja yhteisön ulkopuolisiin maihin. Sen vuoksi on suotavaa säätää ylimääräisestä siirtymäkaudesta, jotta nämä toimenpiteet voidaan lopullisesti vahvistaa. (4) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1608/2000 seuraavasti: 1) Korvataan 1 artiklassa ilmaisu "30 päivänä huhtikuuta 2002" ilmaisulla "31 päivänä toukokuuta 2002". 2) Korvataan 3 artiklassa ilmaisu "30 päivänä huhtikuuta 2002" ilmaisulla "31 päivänä toukokuuta 2002". 3) Korvataan asetuksen liitteessä olevassa B osassa ilmaisu "30 päivänä huhtikuuta 2002" ilmaisulla "31 päivänä toukokuuta 2002". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä toukokuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä huhtikuuta 2002. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 345, 29.12.2001, s. 10. (3) EYVL L 185, 25.7.2000, s. 24. (4) EYVL L 58, 28.2.2002, s. 7.